Captain Fantastic

alternative=Captain Fantastic (Matt Ross, Wendy Conner, Richard Herskowitz).|350x350px|eta|**Captain Fantastic (Matt Ross, Wendy Conner, Richard Herskowitz).**
**Kapitano Mirinda** (originala titolo: ***Captain Fantastic***) estas tragikomedia drama filmo reĝisorita de Matt Ross kun Viggo Mortensen en la gvidrolo. La filmo premieris ĉe la Filmfestivalo de Sundance la 23-an de januaro 2016. La filmo estis montrita ĉe la  Festivalo de Cannes en 2016 kiel parto de la sekcio *Un Certain Regard*, kie Ross gajnis la Premion por plej bona reĝisoro. Ĝi estis prezentita en konkurso ĉe la Amerika Filmfestivalo de Deauville en 2016, kie ĝi gajnis kaj la Premion de la ĵurio kaj la Premion de la publiko. Ĝi ankaŭ gajnis la *Golden Space Needle* (fr.wikipedia) por la Plej bona filmo ĉe la Seatla Internacia Kino-Festivalo. La filmo estis publikigita unue en Usono la 8-an de julio 2016 kaj poste en Eŭropo.

## Produktado 
La ideo por la filmo venis kiam Matt Ross komencis pridubi la elektojn kiujn li kaj lia edzino faris kiel gepatroj. De tie li scivolis kio okazus se gepatroj tute dediĉus ilian atenton al la vivoj de iliaj infanoj, sed rimarkante samtempe ke la moderna teknologio malfaciligas tion. Kiam li faris la filmon li prenis kaj aŭtobiografiajn pecojn de sia propra vivo, kiam li kreskis en komunumoj kun alternativaj vivstiloj, vivinte mem ekzemple en tipio (loĝtendo) kiam li estis juna.

## Intrigo 
***Averto:***  *La teksto sube malkaŝas la intrigon de la verko (aŭ partojn de ĝi)!*

La rakonto temas pri ekcentrita, kontraŭ-konformisma familio kun nekutimaj, kontraŭkulturaj ideoj kiu estas devigata reintegriĝi en la usona socio post kiam ĝi vivis izolece dum jardeko kiel eble plej fore de la influo de la freneziga konsumisma kulturo inter la probo resti aŭtenta eĉ en senrespondeca maniero kaj la premo adapti sin al la reala ekstera mondo kiu malfaciligas proprajn elektojn. Ĝi ankaŭ temas pri individueco kaj socia adaptiĝo, familiaj valoroj kaj libereco, dum ĝi ambaŭ kritikas la fuĝon el la socio kiel la nedaŭreblan aspekton de la kapitalisma konsumsocio.

## Rolantaro 
* Viggo Mortensen kiel Ben Mono
* George MacKay kiel Bodevan "Bo" Mono
* Samantha Isler kiel Kielyr Mono
* Annalise Baso kiel Vespyr Mono
* Nikolao Hamilton kiel Rellian Mono
* Shree Krimuloj kiuj Zaja Mono
* Charlie Shotwell kiel Nai Mono
* Kathryn Hahn kiel Harper
* Trin Miller kiel Leslie Abigail Mono
* Steve Zahn kiel Dave
* Elija Stevenson kiel Justin
* Teddy Van Ee kiel Jackson
* Erin Moriarty kiel Claire
* Missi Pyle kiel Ellen
* Frank Langella kiel Jack
* Ann Dowd kiel Abigail

## "Captain Fantastic" kaj Esperanto 
Ĉiuj infanoj aŭtodidakte lernis Esperanton kaj scias flue paroli ĝin havantaj sekretajn konversaciojn en tiu lingvo. En unu enbusa sceno du fratinoj volas emancipacii sin parolante Esperanton al la patro, sed tiu malpermesas tion se ne ĉiuj scipovas ĝin. En la filmo la patro (Viggo Mortensen) instruas al siaj infanoj ne nur jogon, literaturon kaj filozofion, sed ankaŭ lingvojn, kiujn li parte mem scipovas paroli aŭ kiun Annalize kaj Samantha aŭtodidakte lernis kiel Esperanto. Krom lingvoj, ili lernas arkpafadon, batalartojn, sed ankaŭ kiel ekbruligi fajron, buĉi cervon, sekvi bestospurojn, grimpi rokojn. Shree lernis balsamo-teknikojn. Vespere ili lernas ludi muzikon, legas filozofian libron (ekz. "La fratoj Karamazov") aŭ liberecanan libron kia "The Joy of Sex", sed ne en Esperanto.

Tiu ĉi filmo estas laŭ la kvalifiko de IMDb ege bona pro la rakonto kaj pro tio ke dum unu el la scenoj aperas frazoj parolataj en Esperanto.

Jam en pli fruaj filmoj Esperanto iel estis prezenta : Idiot's Delight (1939), “The Great Dictator” (1940), State Secret (1950), "Incubus" (1966), “Gattaca” (1997), “Street Fighter” (1994), “Blade: Trinity” (2004), "El coche de pedales" (2004), "Senmova"  (2009), Superman/Batman: Apocalypse *(2010).*

## Kritiko 
Brooke Holman de Screenprism, usona retejo por (tv)-filmo-analizado, opinias ke "la lingvo Esperanto estas taŭga metaforo por la spirito de la filmo". En busosceno kie du ĝemelaj filinoj parolas en Esperanto kaj Ben (la patro) parolas al ili en la germana, la filmo ne donas subtekstigon, Holman konjektas ke tio estas ĉar kvazaŭ la filmo ne volas inkludi la spektantaron en la konversacio . La filmo montrus ankaŭ ke la familio vivus sektecan, ne flekseblan vivstilon kvazaŭ oni vivas sur alia planedo kaj ke retiriĝo de la pli granda socio ne estas sen vivminacaj riskoj kaj oferoj. La filmo donas la mesaĝon ke gravas resti fidela al niaj propraj idealoj kaj al ni mem, sed ke iom da kompromiso helpas ke ni povas malfermi nin al pli ampleksa mondo de spertoj.

## Notoj kaj referencoj 
Tiu ĉi artikolo estas grandparte traduko el la norvega vikipedia versio je la sama dato (2/12/17).

## Vidu ankaŭ 
Esperanto-filmo

Kategorio:Usonaj dramaj filmoj
Kategorio:Anglalingvaj filmoj
Kategorio:Filmoj aperintaj en 2016
Kategorio:Usonaj komediaj filmoj
Kategorio:Esperanto en filmoj